Platform 4 holder lørdag aften deres første awardshow. De åbnede tidligere i dag dørene, så besøgende kunne se de værker, der kæmper om en præmie på 10.000 kr.

Der var mange bud på et muligt vinderkunstværk på loftet i Platform 4. Besøgende kunne blandt andet spille musik med helt almindelige køkkenredskaber, som en del af et kunstværk. Deltagerne er kunstnere, iværksættere, studerende og designere. De har hver især muligheden for at vinde 10.000 kr. til Platform 4's første awardshow, der med rød løber og musik skal være en ny tradition for stedet. Dørene er åbne for alle interesserede kl. 21 i aften.